Norsk Redaktørforening

Styremøte 2022-11-01 Oslo

RKN

***Sak 2022-43: Regnskapsrapport per 20. oktober 2022***

Vedlagt følger oppstilling for driftsregnskap per 20. oktober og balanse 27. oktober. Grunnet periodisering av både inntekter og utgifter, samt enkelte andre særlige forhold, blir enkelte av postene forklart nærmere. I det følgende går vi gjennom regnskapsrapporten kronologisk.

**Inntekter**

Bokførte kontingenter ligger nær 470.000 kr foran budsjett.

Administrasjonsvederlaget ligger under budsjett, men dette vil bli justert etter at den siste overføringen fra Kopinor er registrert. Det samme gjelder prosjektmidler/PFF og refusjon OR.

Dette vil rette seg opp straks vi har foretatt den nødvendige faktureringen.

**Utgifter**

Utgiftene er fordelt på tre kapitler; prosjektkostnader, personalkostnader og driftskostnader.

**Prosjektkostnadene**

På posten «regionkontingenter» ser det ut som om vi har et betydelig overforbruk, men det skyldes at vi har betalt ut hele beløpet for året, mens budsjettet er periodisert. Dette retter seg med andre ord opp ved årsslutt.

Både postene kostnader andre møter og prosjekter og utredninger viser overskridelser i forhold til budsjett. Overskridelsene er på henholdsvis drøyt 150.000 kr og nær 180.000 kr. Årsaken til førstnevnte overskridelse er økt en aktivitet knyttet til arrangementer som PFU-debattmøte i juni, møte med kulturkomiteen i mars, mottakelse i juni og styrets strategiseminar.

Som styret er orientert om tidligere skyldes overskridelsene av prosjekter og utredninger økte utgifter i forbindelse med ansettelse av assisterende generalsekretær og ansettelse av generalsekretær. Øvrige utgifter gjelder partshjelp for VG i Høyesterett og partshjelp for Indie Film i Høyesterett.

Posten tiltak i handlingsplanen er 147.000 under budsjett. Dette skyldes noen lavere aktivitet på dette området, men noe av årsaken kan også være at utgifter som egentlig skulle vært ført her er ført på kostnader andre møter.

**Personalkostnadene** så langt i år er lavere enn budsjettert, noe som i hovedsak skyldes at ekstra kostnader knyttet til sluttpakken til Monica Andersen ble ført på 2021-regnskapet.

**Driftskostnadene** viser en samlet overskridelse på nærmere 158.000 i forhold til budsjett. Det største overforbruket er på kostnader lokaler. Her er overskridelsen 222.000 kr. Vi befinner oss fortsatt i en innkjøringsfase i de nye lokalene og må gå nærmere inn på hva dette skyldes. Dette vil vi kunne orientere nærmere om i neste styremøte.

Regnskapet viser ifølge tabelloppstillingen et underskudd etter finansposter per 20. oktober på 228 270 kroner, mot et "budsjettert” overskudd på 99.333 kroner. Sekretariatet har likevel tro på at vi skal kunne nå budsjettmålet også i år.

Regnskapsrapporten er pr 20. oktober, mens tallene i balansen er pr 27. oktober. Det skyldes at det ikke går an å hente ut tall for balansen på en valgt dato i regnskapssystemet, man må velge per måned.

Forslag til vedtak:

Regnskapsrapporten per 20. oktober tas til orientering.

*Vedlegg: Regnskapsoppstilling og balanse pr hhv. 20. oktober og 27. oktober 2022.*

 **Norsk Redaktørforening**

 **Resultatregnskap 20.10.2022**

****

